stanford-oval/wikipedia huggingface dataset:
דמוקרטיה ייצוגית
הטיעונים בעד ונגד הדמוקרטיה הייצוגית

על אף שבדמוקרטיה ליברלית מודרנית אין זה נהוג להתייחס לגוף הבוחרים כנבער, ולהשתמש ברטוריקה האליטיסטית של מדיסון, הנחות בסיס אלו עדיין עומדות ביסוד פעולת הדמוקרטיה הליברלית בימינו. הדמוקרטיה הייצוגית נתפסת כאפשרית מבחינה טכנית, כאשר גודל האוכלוסייה ומורכבות השאלות שיש להכריע בהן נתפסות כמונעות את השתתפות כלל האוכלוסייה בקבלת ההכרעות, אלא בדרך של מינוי נציגים. קיומם של הנציגים נתפס בדמוקרטיה המודרנית כמגן מפני עריצותו של הרוב, וכיוצר חציצה בין רצונו הגולמי של העם, המתבטא ביצירת רוב מקרי בהכרעות, ובין אסטרטגיות ארוכות טווח, ומדיניות עקבית. כן נטען כי לאזרח מן השורה אין את החינוך, ההבנה והמומחיות שיש לנציגיו, וכי קבלת הכרעות על ידי פוליטיקאים מקצועיים המפעילים שיקול דעת מקצועי עדיפה על קבלת הכרעות באופן ישיר.
אל מול טענות אלו עולות כיום טענות כי אמצעי התקשורת החדישים, המדיה האלקטרונית ותקשורת המחשבים מאפשרות לקבל הכרעות עממיות באופן ישיר, בצורה שלא נחשבה לאפשרית בעבר, וכי בעידן המודרני אין לפוליטיקאים המקצועיים מונופול על המומחיות ועל הידע. נטען כי הדמוקרטיה הליברלית הייצוגית, בה נדרש האזרח להשמיע קולו רק אחת לארבע שנים, יוצרת תופעות של אדישות, חוסר עניין והשתתפות, אחוז הצבעה נמוך, ומשאירה את הפוליטיקה כשדה מאבק לקבוצות עניין ואליטות שאין מכנה משותף ביניהן ובין טובת העם או רצונו הכללי. נטען גם כי בעיות אלה ניתנות לתיקון באמצעות הכנסת מרכיבים של דמוקרטיה ישירה, דמוקרטיה דיונית או דמוקרטיה השתתפותית אל הדמוקרטיה הליברלית השלטת כיום.
טענות אלו קיבלו תוקף נוסף על ידי הכלכלנים שפיתחו את תאוריית הבחירה הציבורית שטענו כי הבוחר בדמוקרטיה הייצוגית מפעיל "בורות רציונלית", מושג המתאר מצב שבו עלות השגת מידע לגבי נושא מסוים עולה על התועלת שבהשגתו. כל בוחר עומד בפני סיכוי זעיר ביותר שהצבעתו תשנה את תוצאות הבחירות, והשגת מידע רלוונטי הנדרש לקבלת החלטה מושכלת באשר להצבעה דורשת מאמץ רב. לפיכך, ההחלטה הרציונלית של כל בוחר צריכה להיות שלא להתייחס לפוליטיקה, ואף להימנע מהצבעה. החוקרים התומכים בתאוריית הבחירה הרציונלית טוענים כי דבר זה מסביר את חוסר הידע המופגן של אזרחים רבים בדמוקרטיות מודרניות, ואת שיעור ההצבעה הנמוך. מצב זה מאפשר מרחב פעולה ניכר לקבוצות לחץ שיש להן מניעים חזקים לשנות החלטות וליישם קווי מדיניות שייטיבו עם הקבוצה שהם שייכים לה, דבר המביא ל"כשל ממשלתי" (המקביל בהגותם למונח כשל שוק) ולמדיניות שאינה מטיבה עם הציבור בכללותו.
עם זאת, תומכי "הבחירה הציבורית" אינם מטיפים לחזרה לדמוקרטיה ישירה. מכיוון שמסקנות הוגי התאוריה נוטות להפחית בערכו של ההליך הדמוקרטי, התאוריה קושרה באופן מסורתי עם תמיכה בממשלה קטנה, בשוק חופשי ובדעות שמרניות וליברטריאניות.
הערות שוליים

↑  יואב שורק, "המאבקים על המדיניות הציבורית בישראל עברו מן הקלפי אל חדרי הוועדות", השילוח, גיליון 13, 07.03.2019
| --- | --- |
בקרת זהויות :  NLI: 987007531631005171  BnF: cb13734407w (data)  GND: 4049535-8  LCCN: sh85112947  LNB: 000058113
דנייפר מוהילב

דנייפר מוהילב הוא מועדון כדורגל בלארוסי מהעיר מוהילב, שהתקיים בשנים 1960–2019.
היסטוריה

המועדון הוקם בשנת 1960 ונקרא "חימיק". מ-1963 עד 1973 — "ספרטק". הופיע תחת השם "דנייפר" (עד 1997) ומ-1998 עד 2005 — "דנייפר-טרנסמאש".
בתקופה הסובייטית המועדון התמודד בליגה השנייה של ברית המועצות, ההישג הגבוה ביותר היה ההעפלה לליגה הראשונה. המועדון זכה באליפות בלארוס בשנת 1998, סיים במקום, השני בעונת 1992 ובמקום השלישי בעונת 2009. בעונת 2011 המועדון ירד לליגה הראשונה. בעונת 2012 הוא חזר לליגה הבכירה, אך בעונת 2014 הוא ירד שוב לליגה הראשונה. מאז עונת 2016 ועד מיזוגו בשנת 2019 המועדון התמודד בליגה הבכירה. בגביע אלופות חבר המדינות בשנת 1999, הוא הגיע עד למקום השלישי בשלב הבתים, אחרי הפסד ל"ספרטק" מוסקבה 0:3 ול"קובנה" 1: 2, וניצחון בודד על דינמו טביליסי 5:3.
בסוף עונת 2018/19 ירד שוב לליגה הראשונה. במרץ 2019 מוזג עם קבוצת לוץ' מינסק ליצירת מועדון דניאפרו מוהילב.
תארים

אליפות בלארוס
זכייה: 1998
סגנות: 1992
מקום שלישי: 2009
הליגה הבלארוסית הראשונה
זכייה: 2012
סגנות: 2016
הגביע הבלארוסי
גמר: 1992
הליגה הסובייטית השנייה
זכייה: 1982
ראו גם

דניאפרו מוהילב
לוץ' מינסק
ה'שס"א

ה'שס"א (5,361) ובקיצור שס"א – היא שנה עברית  אשר החלה ביום א' בתשרי, אור ל-9 בספטמבר 1600, והסתיימה ביום כ"ט באלול, 26 בספטמבר 1601.
המולד של תשרי חל ביום שישי, 10 שעות ו-186 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה שישית לשמיטה, ושנת 3 במחזור העיבור ה-283. תקופת ניסן שבשנה זו היא תחילת שנת 13 (סימנה יגלהא) במחזור השמש ה-192.
שנה זו היא שנת 1,532 לחורבן הבית, ושנת 1,912 לשטרות.
נפטרו

ט' באדר ב' - נפטר מרדכי מייזל; יזם, מצנט ופילנתרופ יהודי תושב פראג, ראש הקהל של קהילת יהודי פראג, בונה מוסדותיה ומעצב דמותה במאה ה-16 (נולד ה'רפ"ח).
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הכפירה

תל כְּפִירָה
תל כְּפִירָה, מבט ממערב, מנחל כפירה
כְּפִירָה או הַכְּפִירָה היא עיר מקראית המוזכרת בספר יהושע כאחת מערי הגבעונים שהשלימו עם בני ישראל: "וְעָרֵיהֶם גִּבְעוֹן וְהַכְּפִירָה, וּבְאֵרוֹת וְקִרְיַת יְעָרִים". בהמשך היא מוזכרת כאחת מערי שבט בנימין וכאחת הערים שאליה חזרו גולי בבל בימי שיבת ציון. שמה נגזר משמו של האריה, הכפיר, שהיה נפוץ בתקופת התנ"ך בארץ ישראל.
מקובל לזהות את הכפירה עם תל כפירה, השוכן מעל לכפר הפלסטיני קטנה בהרי ירושלים, למול הר אדר. זהו תל העומד על כיפה שבקצה שלוחה, בגובה של 774 מטרים מעל פני הים. במקום ניתן להבחין בשתי מערכות ביצור, עם מגדלים, המתחברות זו אל זו. ממזרח לעיר העליונה ישנה טרסה בת כ-3 דונמים, ובסמוך אליה שרידי מבנים. בסקר במקום התגלו חרסים מתקופת הברזל ב' (81%), התקופה הפרסית - חרסים בודדים; התקופה ההלניסטית/הרומית (13%), התקופה הביזנטית (2%), המוסלמית הקדומה (?) - חרס בודד, והעות'מאנית (3%).
על שם היישוב נקראים כיום נחל כפירה ועין כפירה הסמוכים לתל.
לקריאה נוספת

מנחם תלמי,אפרים תלמי,"כל הארץ-לכסיקון גאוגרפי ישראלי", הוצאת "עמיחי", ספטמבר 1966, ערך: תל כפירה, עמוד 635.
הערות שוליים

↑  ספר יהושע, פרק ט', פסוק י"ז.
↑  ספר יהושע, פרק י"ח, פסוק כ"ו.
↑  ספר נחמיה, פרק ז', פסוק כ"ט.
↑  ערים נוספות שנקראו על שם האריה: ליש ובית לבאות (אטלס דעת מקרא, עמ' 12).
↑  יצחק מגן, ישראל פינקלשטיין (ע), סקר ארכאולוגי בארץ בנימין, ירושלים: רשות העתיקות, 1993, עמ' 211, מסת"ב 965-406-007-8
↑  חרסים מתקופת הברזל א' - Vriezen 1975
דיינה ג'יין

| --- | --- |

ג'יין בשנת 2017
 לידה:  22 ביוני 1997 (בת 27) סנטה אנה, קליפורניה, ארצות הברית
 שם לידה:  דיינה גיין מיליקה איילסן הנסן
 מוקד פעילות:  ארצות הברית 
 תקופת הפעילות:  מ-2011
 מקום לימודים:  בית הספר לאמנויות של אורנג' קאונטי
 עיסוק:  זמרת פזמונאית
 סוגה:  רית'ם אנד בלוז
 חברת תקליטים:  אפיק רקורדס סייקו רקורדס Hitco
 שיתופי פעולה בולטים:  פיפת' הרמוני
 https://www.dinahjaneofficial.com
 פרופיל ב-IMDb
 
דיינה ג'יין מיליקה איילסן הנסן (באנגלית: Dinah Jane Milika Ilaisaane Hansen; נולדה ב-22 ביוני 1997) היא זמרת אמריקאית וחברה לשעבר בלהקת הבנות פיפת' הרמוני.
ילדות

דיינה ג'יין גדלה בסנטה אנה, קליפורניה. היא הבכורה מבין שבעת ילדיהם של גורדון הנסן ומיליקה אמסיו. היא גדלה בבית בן 4 חדרי שינה עם 23 אנשים נוספים. ג'יין היא ממוצא טונגני. ג'יין היא מורמונית.
היא למדה בבית הספר לאמנויות של אורנג' קאונטי וסיימה את לימודיה בשנת 2015.
קריירה > 2012–2018: "האקס פקטור" ופיפת' הרמוני

בשנת 2011, היא הקליטה את הסינגל הראשון שלה "Dancing Like a White Girl". ג'יין נבחנה לתוכנית המציאות האקס פקטור עם השיר "If I Were a Boy" של ביונסה. בשלב מחנה האימונים בתוכנית היא ביצעה את השיר "Hero" של מריה קארי ואת השיר "Stronger (What Doesn't Kill You)" של קלי קלרקסון. היא הודחה בסוף שלב מחנה האימונים, אך הוחזרה לתוכנית יחד עם המתמודדות אלי ברוק, נורמני, לורן הורגי וקמילה קביו על מנת להקים את להקת הבנות פיפת' הרמוני. הלהקה הגיעה עד לגמר וזכתה במקום השלישי בתחרות.
בשנת 2013, פיפת' הרמוני הוציאו לאור את המיני-אלבום הראשון שלהן, Better Together. בינואר 2015 הוציאה הלהקה את אלבום הבכורה שלהן, Reflection. אלבומן השני, 7/27, יצא לאור במאי 2016. שני אלבומיהן הראשונים כללו את הסינגלים "Worth It" ו-"Work from Home" שהגיעו לראש המצעדים בכמה מדינות. הלהקה גם הקליטה את השיר "I'm in Love with a Monster" בשביל פסקול סרט האנימציה מפלצת של מלון 2. הן הוציאו את אלבום האולפן השלישי שלהן, Fifth Harmony, והראשון שלהן ללא קביו ב־25 באוגוסט 2017. ב-19 במרץ 2018 הלהקה הודיעה על פירוקה על מנת שחברות הלהקה יוכלו להתמקד בקריירת סולו.
קריירה > 2015–הווה: קריירת סולו ו-"Dinah Jane 1"

בשנת 2015, ג'יין ניגשה לאודישן לתפקיד הדמות הראשית בסרט האנימציה מואנה; אך את התפקיד בסוף ביצעה השחקנית אאולי'אי קרוואלהו.
היא השתתפה בשיר של רד וואן, "Boom Boom" יחד עם דדי יאנקי ופרנץ' מונטנה. הסינגל יצאה לאור באוקטובר 2017. חודש לאחר מכן, ג'יין ביצעה את המנון טונגה במשחק חצי גמר גביע העולם בליגת הרוגבי לשנת 2017. ג'יין הוציאה לאור מחרוזת שירי חג המולד עם הזמרת ליאונה לואיס בדצמבר 2017.
באוגוסט 2018, נודע כי גיין חתמה על חוזה הקלטות כסולנית עם "Hitco Entertainment", חברה שנוסדה על ידי אל. איי. ריד וצ'ארלס גולדסטאק. מאוחר יותר היא הוציאה את סינגל הבכורה שלה, "Bottled Up" בהשתתפות טיי דולה סיין ומארק אי באסי, יחד עם קליפ מילולי ב-21 בספטמבר 2018. היא ביצעה את הסינגל בתוכנית הלילה של ג'ימי פאלון באוקטובר 2018.
ב-26 במרץ 2019 הוציאה ג'יין את הווידאו קליפ לשיר "Retrograde". ב-28 במרץ, היא הודיעה על פרויקט מוזיקלי שיצא לאור ב-19 באפריל 2019, ומאוחר יותר נודע כמיני-אלבום הראשון שלה, Dinah Jane 1. ג'יין הוציאה לאור את השיר "Heard It All Before", מלווה בווידאו קליפ, כסינגל המוביל מתוך המיני אלבום. במאי, ג'יין הוציאה את השיר "Retrograde" באופן רשמי להורדה דיגיטלית והזרמה. ביולי, הוציאה את השיר "SZNS" בהשתתפות א בוגי ויט דה הודי.
בינואר 2020, היא הודיעה על סיבוב ההופעות "Dinah Jane World Tour". סבב ההופעות היה צפוי להתחיל באריזונה בחודש אפריל 2020, וכלל הופעות ברחבי ארצות הברית וערים נבחרות באירופה. הזמרת והיוצרת האינדונזית, מו אגנס, הייתה צפויה לתפקד כמופע החימום. לאחר ההודעה על סבב ההופעות, ג'יין הדעה על הסינגל "Missed a Spot" שהיה צפוי לצאת ביום ולנטיין. למרות זאת, הסינגל נדחה ל-2 באפריל 2019, וסרטון הנפשה המלווה אותו עלה לרשת היוטיוב יום לאחר מכן. סיבוב ההופעות נדחה בשל מגפת הקורונה.
דיסקוגרפיה > מיני אלבומים

| שם | פרטי אלבום |
| --- | --- |
"Dinah Jane 1":  יציאה לאור: 19 באפריל 2019  חברת תקליטים: Hitco
דיסקוגרפיה > סינגלים

| שם | שנה | מיקומי שיא> ארצות הברית (דיגיטלי) | מיקומי שיא> ארצות הברית (לטיני) | מיקומי שיא> צרפת | מיקומי שיא> מקסיקו | מיקומי שיא> ניו זילנז | מיקומי שיא> ספרד | אלבום |  |  |
| --- | --- | --- | --- | --- | --- | --- | --- | --- | --- | --- |
| "Boom Boom" (עם רד וואן, דדי יאנקי ופרנץ' מונטנה) | 2017 | 50 | 24 | 170 | 30 | — | 33 | סינגל ללא אלבום |  |  |
| "Bottled Up" (בהשתתפות מארק אי באסי וטיי דולה סיין) | 2018 | — | — | — | — | 13 | — | סינגל ללא אלבום |  |  |
| "Heard It All Before" | 2019 | — | — | — | — | — | — | Dinah Jane 1 |  |  |
| "Retrograde" | 2019 | — | — | — | — | — | — | סינגל ללא אלבום |  |  |
| "SZNS" (בהשתתפות א בוגי ויט דה הודי) | 2019 | — | — | — | — | — | — | סינגל ללא אלבום |  |  |
| "Missed a Spot" | 2020 | — | — | — | — | — | — | יפורסם בהמשך |  |  |
"—"מציין פריטים שלא שוחררו באותה מדינה או לא נכנסו למצעד.
דיסקוגרפיה > סינגלים > סינגלים שיווקיים

| שם | שנה |
| --- | --- |
"Dancing Like a White Girl": 2011
"Retrograde": 2019
"Lottery": 2020
"1501": 2020
פילמוגרפיה

| שנה | שם | דמות | הערות |
| --- | --- | --- | --- |
| 2012–2013 | האקס פקטור | עצמה | 22 פרקים (2012) אורחת: פרק אחד (2013) |
| 2014 | מעמידות פנים | עצמה | עונה 2; פרק 6 |
| 2015 | ברבי בבית החלומות | עצמה | עונה 7; פרק 3 |
| 2015 | The 1989 World Tour | עצמה | סרט הופעה |
| 2016 | The Ride | עצמה | עונה 2; פרק 5 |
| 2018 | קרב הליפסינק | עצמה | עונה 4; פרק 2 |
| 2018 | Sugar | עצמה | פרק אחד |
| 2018 | אפטר פרטי | עצמה | סרט של נטפליקס |
| 2019 | Wild 'N Out | עצמה | עונה 14; פרק 1 |
פרסים ומועמדויות

| רשימת פרסים ומועמדויות שניתנו לדיינה ג'יין> שנה | רשימת פרסים ומועמדויות שניתנו לדיינה ג'יין> פרס | רשימת פרסים ומועמדויות שניתנו לדיינה ג'יין> קטגוריה | רשימת פרסים ומועמדויות שניתנו לדיינה ג'יין> עבודה מועמדת | רשימת פרסים ומועמדויות שניתנו לדיינה ג'יין> תוצאה |
| --- | --- | --- | --- | --- |
| 2018 | פרסי בחירת הנוער | השיר הלטיני הנבחר | "Boom Boom" (עם רד וואן, דדי יאנקי ופרנץ' מונטנה) | מועמדות |
| 2019 | פרסי המוזיקה של iHeartRadio | פריצת הסולו הטובה ביותר | דיינה ג'יין | מועמדות |
הגבול (סרט, 2007)

| --- | --- |

 בימוי:  Lauri Törhönen 
 הופק בידי:  Jörn Donner 
 תסריט:  אלכסי ברדי 
 שחקנים ראשיים:  Tommi Korpela מינה הפקילה בפסקה זו רשומה אחת נוספת שטרם תורגמה 
 מוזיקה:  סרגיי יבטושנקו
 צילום:  Esa Vuorinen 
 מדינה:  פינלנד 
 חברת הפקה:  Border Productions The Hermitage Bridge Studio Studio 217
 חברה מפיצה:  SF Film 
 הקרנת בכורה:  2007 
 משך הקרנה:  114 דק' 
 שפת הסרט:  פינית 
 סוגה:  סרט מלחמה, סרט דרמה 
 תקציב:  2.1 מיליון יורו
 www.raja1918.fi
 דף הסרט ב־IMDb
 
הגבול (בפינית: Raja 1918) הוא סרט דרמת מלחמה פיני-רוסי משנת 2007 בבימויו של לורי טורהונן. הסרט מתרחש באביב 1918, מיד לאחר מלחמת האזרחים הפינית, הסרט עוסק בקצין פיני שנשלח לכפר ריאיוקי כדי ליצור גבול בין פינלנד לרוסיה הסובייטית.
הדמות הראשית של הסרט קרל פון מונק מבוססת על קאי דונר וחוויותיו בתקופה שלאחר מלחמת האזרחים. בנו יורן דונר הוא אחד ממפיקי הסרט.
שחקנים ודמויות

מרטין באן בתפקיד קרל פון מונק
מינה האפקילה בתפקיד מעריה לינטו
טומי קורפלה בתפקיד הייקי
ליאוניד מוזגובוי בתפקיד מייג'ור גנשץ'
האנו-פקה ביורקמן בתפקיד סמל המחלקה הראשונה מוראנן
לורי נורקס בתפקיד סגן סוטרי
אורבו בורינינן בתפקיד דוקטור פרט
פאולי פוראנן בתפקיד אדווין לינטו
רומן שאץ בתפקיד רב-סרן ברנר
האנו קהקורפי בתפקיד הגנרל ירינקוסקי
איווה פוטרו בתפקיד פייקה פיטריסטה
הערות שוליים

↑  "The Border (Raja 1918)". The Finnish Film Foundation. נבדק ב-3 בספטמבר 2012. {{cite web}}:  (עזרה)
↑  Aro, Tuuve (29 בנובמבר 2007). "Raja 1918". MTV3.fi (בפינית). Bonnier Group. נבדק ב-3 בספטמבר 2012. {{cite web}}:  (עזרה)
↑  "Raja 1918-elokuva eurooppalaisilla elokuvafestivaaleilla" (בפינית). Embassy of Finland, Kiev. נבדק ב-3 בספטמבר 2012. {{cite web}}:  (עזרה)
↑  "Peter von Bagh ja Jörn Donner korostivat taiteen merkitystä Suomen historiassa" (בפינית). נבדק ב-23 בנובמבר 2015. {{cite web}}:  (עזרה)
האוניברסיטה הפתוחה הלאומית ע"ש אינדירה גנדי

| --- | --- |


שער הכניסה לקמפוס האוניברסיטה בניו דלהי
 central university
 על שם:  אינדירה גנדי 
 מוטו:  The People's University
 תקופת הפעילות:  1985–הווה (כ־39 שנים) 
 בעלי תפקידים
 נשיא:  נשיא הודו (פרנב מוקהרג'י)
 סגן נשיא:  רווינדרה קומאר
 סגל:  810 חברי סגל
 סטודנטים
 :  מעל 4 מיליון
 מיקום
 מדינה:  הודו הודו
 קואורדינטות:  28°29′40″N 77°12′16″E﻿ / ﻿28.4945°N 77.2045°E﻿ / 28.4945; 77.2045
 www.ignou.ac.in
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיהאוניברסיטה הפתוחה הלאומית ע"ש אינדירה גנדי(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיהאוניברסיטה הפתוחה הלאומית ע"ש אינדירה גנדי
 
האוניברסיטה הפתוחה הלאומית על-שם אינדירה גנדי (הינדית: इंदिरा गाँधी राष्ट्रीय मुक्त विश्वविद्यालय; ראשי תיבות: IGNOU ‏- Indira Gandhi National Open University), היא אוניברסיטה לאומית המאפשרת למידה מרחוק, ומרכזה ממוקם בניו דלהי, הודו. היא קרויה על שם ראש ממשלת הודו לשעבר, אינדירה גנדי. היא נחשבת לאוניברסיטה הגדולה בעולם, עם יותר מ-3 מיליון סטודנטים.
האוניברסיטה הוקמה ב-1985 בתקציב של כ-20 מיליארד רופי הודי, לאחר שהפרלמנט ההודי העביר את חוק IGNOU. היא הוקמה במטרה להנגיש את הלימודים הגבוהים לחלקים נרחבים באוכלוסייה ולשכבות חלשות ומרוחקות, במתכונת של אוניברסיטה פתוחה. האוניברסיטה מנוהלת על ידי ממשלת הודו.
תחילה הציעה האוניברסיטה רק שני מסלולי לימוד, לתואר בניהול ובלמידה מרחוק, ולמדו בה כ-4,000 סטודנטים. כיום היא מציעה 228 מסלולי לימוד ב-21 מחלקות, וכוללת רשת של 67 מרכזי לימוד אזוריים, 2,667 מרכזים תומכי למידה, ו-29 מוסדות לימוד שותפים ברחבי העולם. עובדים בה 810 חברי סגל, 574 אנשי צוות אקדמי ו-33,212 יועצי לימודים.
הערות שוליים

1 2  About IGNOU - Profile
↑  "Profile of IGNOU - Preamble". Ignou.ac.in. אורכב מ-המקור ב-2014-12-16. נבדק ב-10 בינואר 2015. {{cite web}}:  (עזרה)
| --- | --- |
בקרת זהויות :  GND: 10086123-4  ISNI: 0000 0001 0693 7804  LCCN: n88123847  VIAF: 139357195   WorldCat (עם VIAF): 139357195
הילה (מיסטיקה)

בפאראפסיכולוגיה ובתורות רוחניות רבות, הילה היא שדה של קרינת אור עדינה המקיפה, כביכול, אדם או חפץ – בדומה להילה המופיעה ביצירות אמנות דתיות.
ביצירות אלה, ההילה מסמלת לרוב אדם בעל כוח או "קדושה" מסוימת. 
תנועות רוחניות רבות (כגון תאוסופיה, אנתרופוסופיה, ארכאוסופיה, האחווה הלבנה האוניברסלית ועוד) מייחסות לכל צבע של הילה משמעות מדויקת, המצביעה על מצב רגשי מסוים. תיאור שלם של ההילה ושל צבעיה סופק על ידי צ'ארלס לידביטר, תאוסופיסט בן המאה ה-19.
כתביו פותחו לאחר מכן על ידי תומסו פלמידסי
ואחרים.
ספקנים כגון רוברט טוד קרול טוענים כי קיימים הסברים טבעיים להילות, כגון מיגרנות או סינסתזיה.
אנשים מסוימים רואים "הילות" כתוצאה ממיגרנה, אפילפסיה, ליקוי במערכת הראיה או במוח.
עייפות בעין יכולה ליצור גם היא מעין "הילה".
רקע

ו. א. באטלר קישר בין הילות לבין תפיסה על-חושית ו"נביעות" מנטליות, רגשיות ואתריות. הוא סיווג הילות לשני סוגים עיקריים: אתרי ורוחני.
רוברט ברוס סיווג אותן לשלושה סוגים: אתרי, ראשי ורוחני.
ספרים שונים טוענים לקשר בין תכונות אופי לבין הצבעים של שכבות שונות בהילה.
ההילות נחשבות כקשורות ל"גוף האתרי" ונטען שהן יכולות לשמש כאמת מידה ויזואלית למצב בריאותו של הגוף הפיזי.
החשיבה המקובלת היא שהילות הן לא אור אמיתי, אלא "תרגום" של חושים אחרים, בלתי ידועים, המתווספים למראה הוויזואלי. לפי ברוס, לא ניתן לראותן בחושך מוחלט, או כאשר אף חלק של האדם או החפץ המקרין אינו נגלה לעין.
ביקורת

הטענות לגבי קיומן של ההילות שנו במחלוקות  לכן הן מסווגות על ידי הספקנים או האתאיסטים  כפסבדו מדע. מבחן אחד לדוגמה הוא כזה בו "קוראת הילות" הוצבה למול מחיצה אטומה ובה מספר חריצים אשר מאחוריהם עמדו גם בני אדם אמיתיים וגם בובות. ה"קוראת" לא הצליחה לזהות היכן עמדו בני אדם והיכן היו בובות, וטענה כי מאחורי כל החריצים היו בני אדם אמיתיים.
במבחן אחר, אשר בוצע במסגרת תוכנית טלוויזיה של הספקן והקוסם ג'יימס רנדי,
"קורא הילות" הוצב בפני מחיצה אטומה אשר מאחוריה עמדו חמישה אנשים. הוא טען כי הוא מסוגל לראות את ההילות שלהם מעבר למחיצה. כל אדם נע בתורו אל מחוץ למחיצה, וה"קורא" התבקש לזהות היכן האדם עמד מאחורי המחיצה. הוא הצליח לזהות רק 2 מתוך 5.
מקורות (אנגלית)

Alfred, Jay, “Our Invisible Bodies: Scientific Evidence for Subtle Bodies”, Trafford Publishing, 2006, ISBN 1-412-06326-4.
Baltz, Jennifer and Carl Edwin Lindgren, Eds. (1997). Aura awareness: What your aura says about you. Nevada City, CA: Blue Dolphin Publishing. (ISBN 0-9652490-5-0)
Brennan, Barbara Ann, Hands of Light : A Guide to Healing Through the Human Energy Field, Bantam, 1988, ISBN 0-553-34539-7.
Brennan, Barbara Ann, Light Emerging : The Journey of Personal Healing, Bantam, 1993, ISBN 0-553-35456-6.
Cayce, Edgar, Auras, ARE Press, 2002, ISBN 0-87604-012-1.
Kilner, Walter J., The Human Aura, Citadel Press, 1965, ISBN 0-8065-0545-1.
Krippner, Stanley and Rubin, Daniel, The Kirlian Aura: Photographing the Galaxies of Life, Anchor Press/Doubleday, 1974, ISBN 0-385-06574-4.
Larson, Cynthia Sue, Aura Advantage, Adams Media, 2004, ISBN 1-58062-945-8.
Leadbeater, C.W., The Chakras, Theosophical Publishing House, 1987, ISBN 0-8356-0422-5.
Carl Edwin Lindgren, Ed. (1999). Capturing your aura: Integrationg science, technology, and science. Nevada City, CA: Blue Dolphin Publishing. (ISBN 0-9652490-6-9).
Carl Edwin Lindgren (1995). A review of Aura imaging photography by Johannes Fisslinger. Journal of Religion and Psychical Research, Volume 18, Number 1:49-50.
Carl Edwin Lindgren (1995 Jan.). Capturing your aura on film. Fate, 48(1), 32-35.
Moss, Thelma, The Body Electric: A Personal Journey into the Mysteries of Parapsychological Research, Bioenergy, and Kirlian Photography, Los Angeles, J.P. Tarcher, 1979, ISBN 0-87477-109-9.
Swami Panchadasi, The Human Aura. Astral Colors and Thought Forms, Advanced Thought Publishing, Chicago, 1916. (PDF(הקישור אינו פעיל))
ראו גם

צילום קירליאן
צ'אקרה
הילה (דת)
הערות שוליים

↑  Parapsychological Association website, Glossary of Key Words Frequently Used in Parapsychology
↑  LeadBeater, Charles: Man: Visible and Invisible, 1902.
↑  Palamidessi, Tommaso: The Occult Constitution of Man and Woman, 1968.
↑  The Skeptic's Dictionary by Robert Todd Carroll, entry on auras
↑  Deprez, L. "Familial occipitotemporal lobe epilepsy and migraine with visual aura <Internet>". אורכב מ-המקור ב-2007-09-27. נבדק ב-16 ביולי 2007. {{cite web}}:  (עזרה)
↑  Hill, Donna L. "Most Cases Labeled as "Retinal Migraine" Are Not Migraine <Internet>". נבדק ב-16 ביולי 2007. {{cite web}}:  (עזרה)
↑  Butler, W.E.: How to Read the Aura, pp 181-182. Destiny Books, 1978.
↑  Bruce, Robert: Auric Mechanics and Theory, "Capturing the Aura," pp 301-303. Blue Dolphin Publishing, 2000.
↑  Oslie, Pamala: Life Colors, What the Colors in Your Aura Reveal, New World Library, 2000.
↑  Bowers, Barbara, Ph.D: What Color Is Your Aura? Personality Spectrums for Understanding and Growth, Pocket Books, 1989.
↑  Butler, W.E.: How to Read the Aura, page 183. Destiny Books, 1978.
↑  Bruce, Robert: Auric Mechanics and Theory, "Capturing the Aura," pp 293-296. Blue Dolphin Publishing, 2000.
↑  "auras". The Skeptic's Dictionary. נבדק ב-2006-12-15.
↑  "James Randi tests an aura reader". נבדק ב-2008-01-14.
| --- | --- |
בקרת זהויות :  NKC: ph118673
הגבינה והתולעים

| --- | --- |

 מידע כללי
 מאת:  קרלו גינצבורג
 שפת המקור:  איטלקית
 סוגה:  ספר עיון
 נושא:  דת עממית 
 הוצאה
 תאריך הוצאה:  1976
 מספר עמודים:  320
 הוצאה בעברית
 הוצאה:  הוצאת כרמל
 תאריך:  2005
 תרגום:  אורה איל
 קישורים חיצוניים
 הספרייה הלאומית:  002481295
 
הגבינה והתולעים: עולמו של טוחן בן המאה השש-עשרה הוא ספר עיון המבוסס על מציאות היסטורית, שכתב ההיסטוריון האיטלקי קרלו גינצבורג. הספר יצא לאור באיטלקית בשנת 1976, תורגם מאיטלקית לעברית על ידי אורה איל בשנת 2005, בהוצאת כרמל.
בספר מתאר גינצבורג את סיפורו של אדם בשם מנוקיו (דומניקו סקנדלה), שחי במאה ה-16, ונדון למוות על ידי בית המשפט של האינקוויזיציה. תיאור הסיפור האישי וניתוחו בא בעקבות רישומים מדויקים אודותיו מפרוטוקולי בית המשפט של האינקוויזיציה, שנשמרו בארכיון בעיר אודינה באיטליה.
הגבינה, התולעים, ואלוהים: פרטי העלילה

לפי תיעוד משפטו של מנוקיו, הוא נאשם בכך שטען כנגד המוסכמות הדתיות באותה תקופה, נגד עליונות האדם על בעלי החי והחומר, ונגד עליונות האלוהים על האדם.
בין ציטוטיו, שהיו מהפכניים לאותה תקופה, אומר מנוקיו: "(לפני הבריאה) הכול היה כאוס, כלומר אדמה, אוויר, מים ואש ביחד; ומהמסה הזאת נוצר גוש, בדיוק כמו שגבינה מתגבשת בחלב, ובתוך זה התהוו תולעים, והם היו המלאכים, ובין המלאכים הרבים האלה היה גם אלוהים שנוצר גם הוא מהגוש באותו זמן".
וציטוט נוסף: "ספק רב אם מרים, אם ישו הייתה בתולה כשילדה אותו. עובדה: המון אמהות יש בעולם, אף אחת מהן אינה בתולה".
משפטו של מנוקיו, שנדון למוות על השקפותיו הדתיות, מהווה דיוקן של העימות בין ניצני השכלה ופתיחות מחשבתית אתאיסטית, לבין תרבות עממית מסורתית נוקשה, דווקא בשנות הפריחה והרפורמציה הסוערות באומנות ובתרבות במאה ה-16.
הספר ותחום המיקרו-היסטוריה

ייחודו של הספר הוא במיקרו היסטוריה שבו, בכתיבת ה"היסטוריה מלמטה". גינצבורג נחשב לאחד מראשוני זרם ה"מיקרו-היסטוריה". זרם זה התפתח בשנות ה-70 של המאה העשרים, ועוסק בחקירה לעומק של פרטים קטנים, תוך השוואתם עם השערותינו. בניגוד לסקירת מגמות ותהליכים, נעשה כאן לימוד לעומק של חיי היומיום של אדם מהתקופה.
לקריאה נוספת

בנימין ארבל, ההיסטוריה כרומן בלשי, זמנים 97, חורף 2007, 110-106.
הכפלת הקובייה

הכפלת הקובייה
הכפלת הקובייה היא אחת מהבעיות הגאומטריות של ימי קדם. הבעיה נוסחה על ידי היוונים הקדמוניים, ונשארה פתוחה במשך מאות שנים, עד שהוכחה במאה ה-19 כבלתי-פתירה באמצעות תורת גלואה.
הבעיה היא: "כיצד ניתן להכפיל נפח של קובייה נתונה באמצעות סרגל ומחוגה?" כלומר, בהינתן מקצוע של קובייה, כיצד ניתן לבנות את המקצוע של הקובייה הכפולה ממנה בנפחה. בעיה זאת שקולה לבניית המספר  {\sqrt[{3}]{2}}.